ระเบียบกรมการจัดหางานระเบียบกรมการจัดหางานว่าด้วยการขออนุญาตและการอนุญาตจัดส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคพ.ศ. ๒๕๔๒ ด้วยรัฐบาลมีนโยบายส่งเสริมให้ประชาชนไปทำงานต่างประเทศเพื่อเพิ่มพูนความรู้ทักษะ ฝีมือ ตลอดจนรับการถ่านทอดเทคโนโลยีที่ทันสมัยจากต่างประเทศดังนั้นเพื่อให้ขออนุญาตและการอนุญาตจัดส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคเป็นไปด้วยความเรียบร้อยอาศัยอำนาจตามความในมาตรา ๓๖ (๑)แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ประกอบกับความในข้อ ๖แห่งระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครคนหางานเพื่อส่งไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคพ.ศ. ๒๕๔๒ อธิบดีกรมการจัดหางานจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการจัดหางานว่าด้วยการขออนุญาตและการอนุญาตจัดส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคพ.ศ. ๒๕๔๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ระบบโครงการฝึกงานและฝึกปฏิบัติงานทางด้านเทคนิค (Training Program/TechnicalIntern Training Program)" หมายความว่าระบบการรับคนหางานเข้าไปทำงานในต่างประเทศ ในปีแรกคนหางานจะมีฐานะเป็นผู้ฝึกงาน (Trainee)โดยได้รับค่าตอบแทนในอัตราที่เหมาะสมและหากผ่านการทดสอบจะมีฐานะเป็นผู้ฝึกปฏิบัติงาน (Technical Intern)โดยได้ค่าตอบแทนในปีที่ ๒ และปีที่ ๓อธิบดี หมายความว่า อธิบดีกรมการจัดหางานผู้รับอนุญาต หมายความว่า ผู้รับอนุญาตจัดหางานเพื่อไปทำงานในต่างประเทศคนหางาน หมายความรวมถึงผู้ฝึกปฏิบัติงานตามระบบโครงการฝึกงานและฝึกปฏิบัติงานทางด้านเทคนิคหรือในระบบอื่นที่มีลักษณะคล้ายคลึงกันซึ่งจบการศึกษาไม่ต่ำกว่าระดับมัธยมศึกษาตอนต้นองค์กรผู้รับ (Receiving Organization) หมายความว่าองค์กรหรือสมาชิกขององค์กรในประเทศผู้รับหรือองค์กรที่มีชื่ออย่างอื่นอันมีลักษณะการทำงานที่คล้ายคลึงกันซึ่งได้รับการรับรองจากหน่วยงานตามกฎหมายของประเทศผู้รับให้รับคนหางานเพื่อทำงานตามระเบียบนี้ข้อ ๔ผู้รับอนุญาตที่ประสงค์จะขออนุญาตจัดส่งคนหางานในต่างประเทศตามระบบโครงการฝึกงานและฝึกปฏิบัติงานทางด้านเทคนิคให้ยื่นคำขอตามแบบ จง. ๒๗ ก ท้ายระเบียบนี้พร้องเอกสารหลักฐานที่ระบุไว้ในแบบดังกล่าวข้อ ๕การยื่นคำขออนุญาตตามข้อ ๔ผู้รับอนุญาตที่มีสำนักงานตั้งอยู่ในกรุงเทพมหานคร ให้ยื่นคำขอ ณ กรมการจัดหางานผู้รับอนุญาตที่มีสำนักงานตั้งอยู่ในจังหวัดอื่นให้ยื่นคำขอ ณสำนักงานจัดหางานจังหวัดนั้น หรือ ณ กรมการจัดหางานในกรณีที่จัดหางานจังหวัดได้รับคำขอพร้อมเอกสารหลักฐานตามข้อ๔ให้จัดหางานจังหวัดสางคำขอพร้อมเอกสารหลักฐานไปยังอธิบดีกรมการจัดหางานภายในห้าวันนับแต่วันที่คำขอมีรายละเอียดถูกต้องครบถ้วนให้อธิบดีพิจารณาอนุญาตหรือไม่อนุญาตให้จัดส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคและแจ้งผลการพิจารณาเป็นหนังสือให้ผู้รับอนุญาตทราบภายในห้าวันทำการนับแต่วันที่หลักฐานถูกต้องครบถ้วนข้อ ๖กรณีผู้รับอนุญาตประสงค์จะขอขยายระยะเวลาดำเนินการจัดส่งเนื่องจากไม่สามารถดำเนินการจัดส่งคนหางานที่ได้รับอนุญาตแล้วไปทำงานในต่างประเทศภายในกำหนดเวลาตามหนังสืออนุญาต (จต. ๓ ก) ได้ให้ผู้รับอนุญาตยื่นคำขอขยายระเวลาดำเนินการจัดส่งตามแบบท้ายระเบียบนี้พร้อมเอกสารหลักฐานที่ระบุไว้ในแบบดังกล่าวต่ออธิบดีก่อนวันที่หนังสืออนุญาตนั้นสิ้นอายุและอธิบดีจะแจ้งผลการพิจารณาให้ผู้รับอนุญาตทราบภายในสองวันทำการนับแต่วันที่ได้รับเอกสารถูกต้องครบถ้วนข้อ ๗กรณีที่มีปัญหาการตีความตามระเบียบนี้ ให้อธิบดีเป็นผู้มีอำนาจวินิจฉัยชี้ขาดและให้คำวินิจฉัยชี้ขาดเป็นที่สุดประกาศ ณ วันที่ ๑๔ มิถุนายน พ.ศ. ๒๕๔๒สมชาย วัฒนาอธิบดีกรมการจัดหางานเอกสารแนบท้าย]๑.คำขออนุญาตรับสมัครคนหางานเพื่อส่งไปทำงานในต่างประเทศตามระบบโครงการฝึกงานและปฏิบัติงานด้านเทคนิค๒.หนังสืออนุญาตให้จัดส่งคนหางานไปทำงานในต่างประเทศตามระบบโครงการฝึกงานและวิธีปฏิบัติงานทางด้านเทคนิค๓.แบบ จง.๒๗ ขแบบคำขอขยายระยะเวลาดำเนินการจัดส่งคนหางานไปทำงานในต่างประเทศตามระบบโครงการฝึกงานและวิธีปฏิบัติงานทางด้านเทคนิค(ดูข้อมูลจากภาพกฎหมาย)วิภา/ผู้จัดทำ๘ กุมภาพันธ์ ๒๕๕๕[๑] ราชกิจจานุเบกษาเล่ม ๑๑๖/ตอนพิเศษ ๔๒ ง/หน้า ๙/๒๑ มิถุนายน ๒๕๔๒